kardosdrur/scandi-wiki huggingface dataset:
Halle Port

Halle Port (fransk: Porte de Hal, nederlandsk: Hallepoort) er en befæstet middelalderbyport i Bruxelles' anden mur. Halle Port er opført i 1381 og en del af denne befæstning af byen, der blev opført i anden halvdel af det 14. århundrede.

Den oprindelige port havde vindebro og gitteråbning, der kunne hæves og sænkes, for at regulere adgangen til byen. Disse anordninger findes ikke mere, men det kan ses, hvor de har været fastgjort.

Mens de øvrige seks byporte og resten af den anden mur blev ødelagt, overlevede Halle Port, da den blev brugt som fængsel. I senere tider er den blandt andet brugt som toldbygning, til kornlager og som luthersk kirke.

Den er blevet restaureret flere gange, senest i slutningen af det 20. århundrede samt i 2007-08. Halle Port fungerer nu som museum, der dels viser byportens egen historie, dels historien om Bruxelles og dens forsvar. Den er en del af det Kongelige Museum for de Væbnede Styrker og Militærhistorie.

Eksterne henvisninger 
 Museets hjemmeside 

Museer i Belgien
Fæstningsanlæg i Belgien
Bruxelles
D'Artagnans datter

D'artagnans datter er en fransk film fra 1994. Filmen er instrueret af Bertrand Tavernier.

Handling 
Handlingen tager sin begyndelse i efteråret 1654 da Greven af Crassacs mænd stormer det kloster, hvor Eloïse (Sophie Marceau) er blevet pakket væk på af sin far, den tidligere chef for kongens musketerer, d'Artagnan (Philippe Noiret). Stormen på klostret sker i jagten på en sort mand, der er flygtet fra et slaveskib, der er kommet for tæt på Frankrig. Da han bløder fra et sår, forsøger han at stoppe blodet med et tilfældigt stykke papir, han finder på abbedissens kontor. Senere finder Eloïse dette stykke papir og tror, at det er skrevet i kode og derfor må være en del af et komplot. Hun beslutter derfor at iklæde sig mandsklæder og tage til Paris, for dels at søge hjælp hos sin far, dels for at underrette kongen om dette komplot. Undervejs bliver digteren Quentin (Nils Tavernier) forelsket i hende, hvilket betyder, at han tager med hende til Paris, hvor han til gengæld er eftersøgt for at have skrevet smædeviser om kongens værge, kardinal Mazarin.

Rolleliste 
 Sophie Marceau – Eloïse d'Artagnan
 Philippe Noiret – D'Artagnan
 Sami Frey – Aramis
 Jean-Luc Bideau – Athos
 Raoul Billerey – Porthos
 Claude Rich – Greven af Crassac
 Nils Tavernier – Quentin
 Charlotte Kady – Eglantine de Rochefort

Eksterne henvisninger 
 

Film instrueret af Bertrand Tavernier
Franske film fra 1994
Menameradiel

Menameradiel () er en kommune i den nederlandske provins Frisland. Arealet er på 70 km², og kommunen har 13.808 indbyggere.

Henvisninger 

Tidligere kommuner i Frisland
Værgemål

For voksne er et værgemål, at personen får tildelt en værge, der handler på den pågældende persons vegne i de spørgsmål, som er omfattet af værgemålet. Nogle gange kan det ske, at personen får frataget sin retlige handleevne. Når personer bliver tildelt en værge, er det fordi de ikke selv er i stand til at tage vare på deres personlige eller økonomiske forhold. Et værgemål må ikke omfatte mere end "højst nødvendigt".

Mindreårige er under værgemål, hvis de ikke har indgået ægteskab.

Betingelser 
Hvis personen ikke selv søger om at få en værge, er der en række betingelser for, om personen kan få en værge. Ifølge Statsforvaltningen er disse:
 Personen skal have en sindssygdom (herunder svær demens), være psykisk udviklingshæmmet eller have anden form for alvorligt svækket helbred.
 Dette skal gøre, at den pågældende ikke kan træffe beslutninger.
 Personen skal have et aktuelt behov for en værge. Det er nemlig ikke alle, der opfylder ovennævnte betingelser, der har behov for en værge.

Referencer 

Generelle referencer 
 

Samfund
Civilret
Gunārs Jākobsons

Gunārs Jākobsons (12. november 1935 i Jelgavas apriņķis i Letland) er en lettisk pensioneret sportsjournalist og sportskommentator fra både fjernsyn og radio. Han kommenterede hovedsagelig ishockey- og fodboldkampe, og modtog Letlands årlige sportspris 2010 for sin livslange indsats for lettisk sport. Jākobsons arbejdede som sportsjournalist i mere end 50 år, og har i alt kommenteret mere end 3.000 sportsbegivenheder.

Jākobsons begyndte sin karriere som sportsjournalist i midten af 1950'erne, og hans debut som kommentator var den 4. juli 1954. I perioden fra 1956 til 1991 arbejdede han ved Latvijas Radio, hvor han var vært for adskillige sportsudsendelser, ligesom udsendelser for børn og om kunst og litteratur. Desuden var han ophavsmand til den populære musik-konkurrence "Mikrofona aptauja" (Mikrofonens spørgerunde). Han virkede som kommentator fra 13 Olympiske lege og 30 VM i ishockey. I 2007 deltog han i LNT's show "Divas zvaigznes" (To stjerner) sammen med Margarita Vilcāne.

Jākobsons har modtaget Jāņa Lintera-præmien for sit langvarige fremragende faglige arbejde. Ligesom han for sit langvarige arbejde modtog Den Internationale Hockeyunions pris for sin livslange indsats for ishockey. Den 2. december 2010 meddelte Letlands Olympiske Komité, at Jākobsons ville modtage prise for sin livslange indsats,  en pris han modtog under uddelingsceremonien af Letlands årlige sportspris 2010 den 23. december 2010.

Kildehenvisninger

Eksterne henvisninger 
 Biografi hos Latvijas ļaudis 

Sportsjournalister
Sportskommentatorer
Personer fra Letland
Lawrence (Massachusetts)

Lawrence er en by i Massachusetts, USA. Den har 76.377 indbyggere (pr. 2010) og ligger ved floden Merrimack i Essex County i det nordøstlige af staten. Sammen med Salem er Lawrence det administrative centrum i staten.

Historie 
Lawrence var i mange år en betydelig tekstilindustriby på grund af dens beliggenhed ved floden og korte afstand til Boston. Floden leverede vandkraft til tekstilmøllerne, der imidlertid i det 19. århundrede var farlige arbejdspladser. I 1860 styrtede Pemberton Mill sammen og dræbte 145 arbejdere. I 1912 var Lawrence scenen for en betydningsfuld arbejdskonflikt, idet tekstilarbejderne 11. januar det år opdagede, at de fik mindre udbetalt end tidligere, fordi en lov havde nedsat den ugentlige arbejdstid fra 56 til 54 timer, og de arbejdede på timeløn. Omkring 25.000 arbejdere strejkede i flere måneder, og skønt det kom til mange åbne konfrontationer mellem Nationalgarden og de strejkende, var der relativt få døde (blot to) og sårede under konflikten. Resultatet blev, at timelønnen steg for både de strejkende arbejdere samt tusindvis af andre arbejdere i New England.

Eksterne henvisninger 

 

Byer i Massachusetts
Grimbergen

Grimbergen er en kommune i den belgiske provins Vlaams-Brabant i Flandern. I kommunen finder man byerne Beigem, Grimbergen, Humbeek og Strombeek-Bever. Kommunens areal er på 38,61 km², og 1. januar 2010 boede der 35.169 mennesker i kommunen.

Grimbergen er mest kendt for sit kloster og ølmærket af samme navn. Der findes også en del slotte i området, blandt andet renæssanceslottet Guldendal samt ruinen af byens gamle borgtårn kaldet Prinsenkasteel.

Eksterne henvisninger 

 Officiel hjemmeside 

Kommuner i Belgien
Morten Thing

Morten Thing (født 10. oktober 1945) er en dansk kulturhistoriker, der er forskningsbibliotekar ved Roskilde Universitet. Han er forfatter til flere bøger særligt om dansk kommunisme.

Thing blev født i 1945.
Hans moder var Dora Thing (født 1919), der voksede op på Nørrebro som barn af russiske jøder.
Hans fader var Børge Thing, en fremtrædende dansk modstandsmand under Besættelsen og medlem af sabotagegruppen
BOPA.
Morten Thing har både skrevet biografi om sin mor og far, bøgerne Min mors historie og Sabotøren – Min fars historie (2011).

Thing blev cand.phil. i dansk i 1974 og dr.phil. i 1993.

Henvisninger 

Faglitterære forfattere fra Danmark
Bibliotekarer fra Danmark
Biografiforfattere fra Danmark
Ansatte ved Roskilde Universitet
Debattører fra Danmark
Historikere fra Danmark
Jøder fra Danmark
Besættelsestidens historikere
Dansksprogede forfattere fra Danmark
Musketer

En musketer eller musketér er en infanterist i 1500-1700-tallet bevæbnet med en musket. I Danmark kender man bedst typen igennem Alexandre Dumas' bog om De Tre Musketerer.

Da musketten var et almindeligt våben i perioden, har musketerer været vidt udbredt. Betegnelsen musketer derimod, kender man kun enkelte steder.

Frankrig

Kongens musketerer 
Bedst kendt er Kongens musketerer, da det er dem, Alexandre Dumas skildrer i sin bog De Tre Musketerer. Korpset blev oprettet af Ludvig XIII i 1622, da han bevæbnede et kompagni af det lette kavaleri med musketter.

Kardinalens musketerer 
Konkurrenter til kongens musketerer var det musketerkorps, som kardinal Richelieu oprettede næsten samtidigt med kongens.

Eksterne henvisninger 

 
 

Militær
Gelænder

Et rækværk, håndløber eller gelænder er en skinne, som forhindrer fald.
 

Rækværk anvendes almindeligvis ved trapper eller rulletrapper. Der er også rækværk eller greb i baderum, skibe og både, som hindrer fald på glatte, våde gulve – og barrer til balletdansere. Rækværk er gerne støttet af stolper eller monteret direkte på væggen.

Et gelænder kan have knopper for at hindre, at nogen kurer ned ad det.

Se også 
 Baluster
 Autoværn
 Beskyttelsesrækværk
 Brystværn
 Ledeskinne
 Styreskinne

Kilder/referencer

Eksterne henvisninger 

 ADA Handicap Accessibility Railings for Ramps and Stairs
 Vertical Baluster Railing with Stainless Steel Frame
 Handrail Baluster/Picket Space Calculator 
 Summary of Railing Regulations 
 Glossary of Railing Terms 

Områdesikring
Bygningsdele
Trapper

de:Geländer
es:Barandilla
ja:柵
pl:Barierka
vi:Korlát
Sophie Marceau

Sophie Marceau (født 17. november 1966 i Paris) er en fransk skuespiller, instruktør og manuskriptforfatter.

Biografi 
Sophie Marceau fik sin filmdebut i 1980, da hun bare 14 år gammel medvirkede i filmen La boum. I 1983 medvirkede hun i opfølgeren til La boum, La boum 2 for hvilket hun vandt en César for største kvindelige filmhåb. Efterfølgende har hun medvirket i flere både franske og udenlandske film. Hun spillede blandt andet "overskurken" Elektra King i James Bond-filmen The World Is Not Enough i 1999.

Udover sine aktiviter som skuespiller, har hun også haft tid til, at arbejde som instruktør og manuskriptforfatter.

Filmografi

Som skuespiller

Som instruktør og manuskriptforfatter

Eksterne henvisninger 

 

Skuespillere fra Frankrig
Bond-piger
James Bond-skurke
Les Enfoirés
César for største kvindelige filmhåb
Frederiksberg HF Kursus

Frederiksberg HF Kursus er en dansk uddannelsesinstitution beliggende på Frederiksberg, der tilbyder hf-eksamen. 

Hf-kurset blev oprettet i 1967 som Statens HF-kursus og havde dengang til huse på Nattergalevej. I 1973 flyttede man til Værnedamsvej, og i 1986 ændredes navnet til det nuværende. Siden 1991 har Frederiksberg HF-kursus ligget på Sønderjyllands Allé 2.

Kendte studenter 
 Charlotte Fich (1981), skuespiller
 Jesper Binzer, rockmusiker (1984-86)
 Jacob Binzer, rockmusiker (1984-86)
 1983: Jesper Dahl Caruso, journalist
 1985: Naja Marie Aidt, forfatter
 Martin Henriksen, politiker 
 Martin Thorborg, Iværksætter

Eksterne henvisninger 
 Frederiksberg HF Kursus' hjemmeside 

Etableret i 1967
Gymnasier i Danmark
HF Kursus
Peter Lely

Sir Peter Lely (født 14. september 1618 i Soest, død 1680 i London) var en hollandsk maler. Hans egentlige navn var Pieter van der Faes efter faren, en hollandsk kaptajn, der havde fået tilnavnet Lely. I Haarlem studerede Lely under Pieter de Grebber, og da Anthony van Dyck var død, tog han med prins Vilhelm 2. af Oranien til England og blev her Karl 1. af Englands hofmaler. Sin ansete position beholdt han også under Oliver Cromwell, hvis portræt han malede (efter Cromwells udtrykkelige forlangende uden forskønnen, men med "filipenser og vorter"), og atter under Karl 2. af England blev han hofmaler, tillige baronet. Lely har til tider dyrket historiemaleriet (Susanna, Paris’ Dom, Meleager; i Windsor ses Magdalena, og Sovende Venus), men vandt sit ry som portrætmaler. Som sådan indtog han en ganske dominerende stilling i England — hvilket også gav sig udslag i den store formue, han samlede sig, og som han benyttede til at erhverve en mængde kunstværker — indtil han fordunkledes af Godfrey Kneller — han efterlignede van Dyck, rådede over en kraftig kolorit og en gratie, der særlig kom hans kvindeportrætter med de fint formede hænder til gode, men dog ofte giver indtrykket af udvortes manér; i det hele har adskillige af hans arbejder vel meget hastværks- og rutinepræg. For Karl II malede han de såkaldte 11 "Skønheder" (i Hamptoncourt), damer ved kongens hof. Mange værker af Lely, især i England; portrætter af ham i museum i Braunschweig, Firenze, Petrograd, Stockholm, Paris med mere. I Statens Museum for Kunst i København findes Portræt af en dame og Herreportræt af Lely.

Galleri

Eksterne henvisninger 
 

Malere fra Nederlandene
Hofmalere fra England og Storbritannien (Principal Painters in Ordinary)
Portrætmalere
Medlemmer af Sankt Lukasgildet
Vladimir Rysjkov

Vladimir Rysjkov ( ; født 3. september 1966 i Rubtsovsk, Sovjetunionen) er en russisk politiker og blandt de ledende politikere i opposition mod Vladimir Putin. Rysjkov var medlem af Dumaen fra 1993-2007.

Rysjkov er professor ved det Føderale forskningsuniversitet - Højere skole i økonomi i Moskva.

Referencer

Eksterne henvisninger 

 Лентапедия/Рыжков, Владимир, ru.wikisource.org

Politikere fra Rusland
Personer fra Rubtsovsk
Russere i 1900-tallet
Russere i 2000-tallet
Blå blyrod

 
Blå blyrod eller kapblyrod (Plumbago auriculata) er en løvfældende busk med en nedliggende til klatrende vækst. På grund af dens blomstring med talrige, lyseblå blomster bliver den dyrket en del som sommerblomst. Alle dele af planten er giftige for mennesker.

Beskrivelse 
Blå blyrod er en løvfældende busk med en nedliggende til opstigende eller klatrende vækstform. Barken er først lysegrøn og hårløs, men senere bliver den grågrøn. Knopperne er spredt stillede, lysegrønne og spidse. Bladene er kortstilkede, elliptiske til spatelformede og helrandede. Begge bladsider er lysegrønne. 

Blomstringen varer fra juni til september, hvor man finder blomsterne samlet i endestillede stande. De enkelte blomster er regelmæssige og 5-tallige med sammenvokset kronrør og lyseblå kronblade. Frugterne er femrummede kapsler med mange frø.

Rodsystemet er fint forgrenet og vidt udbredt. 

Højde x bredde og årlig tilvækst: 2,00 x 3,00 m (40 x 50 cm/år). Da planten ikke overvintrer i Danmark, opnår den betydeligt mindre størrelse her.

Hjemsted 
Blå blyrod hører hjemme i Kaplandet i den sydligste del af Afrika. Her vokser den i tørre krat og skovbryn. 

I dalene langs Bushmans-, Kariega-, Assegaai-, Blaaukrantz- og Kowiefloderne, som findes i den østlige del af Kapprovinsen, vokser arten i tætte krat sammen med bl.a. Asparagus racemosus (en art af asparges), Capparis sepiaria (en art af Kapers-slægten), Commiphora harveyi (en art af myrratræ), Euphorbia grandidens (en art af vortemælk), halskæderanke, hængepelargonie, Panicum deustum (en art af hirse), paradisfugl, semperfi og Senecio radicans (en art af brandbæger)

Note 

Blå blomster
Haveplanter
Hindebægerfamilien
Komposant

Komposanter er de størrelser som man kan dele en vektor op i. Hvis en vektor ses som hypotenusen i en retvinklet trekant, svarer vektorens komposanter til kateterne.

F.eks. kan en vektor med længden 5 skrives som (3, 4). 3 og 4 er vektorens komposanter.

Algebra
Eivind Kolding

Eivind Drachmann Kolding (født 16. november 1959) er en dansk erhversleder, der indtil 16. september 2013 var ordførende direktør for Danske Bank.

Eivind Kolding blev uddannet cand.jur. i 1983 fra Københavns Universitet, blev advokat 1986 og var indtil 1989 advokat i advokatfirmaet Bornstein og Grønborg. Han kom det år til A.P. Møller-Mærsk, hvor han blev leder af direktionssekretariatet 1992 og adm. direktør for Maersk Hong Kong Ltd. 1996-98 og dernæst koncernfinanschef (CFO) indtil 2006.

Kolding blev dernæst pr. 1. juli 2006 adm. direktør (CEO) for Maersk Line, blev partner i koncernen, og trådte ind i Danske Banks bestyrelse i 2001. På generalforsamlingen i 2011 blev han bestyrelsesformand for banken.

I februar 2012 blev Eivind Kolding ordførende direktør for Danske Bank, hvor han efterfulgte Peter Straarup. I september 2013 fratrådte Kolding som ordførende direktør, med et gyldent håndtryk på 23 millioner kr.,  og blev efterfulgt af Thomas F. Borgen.

I maj 2014 blev Eivind Kolding direktør for Novo A/S. I februar 2016 blev Eivind Kolding opsagt som direktør i Novo A/S. Ved opsigelsen modtog han et gyldent håndtryk på 20 mio. DKK.   

Kolding blev Ridder af Dannebrog i december 2012.

Han har tillige været medlem af Dansk Supermarkeds bestyrelse.

Eivind Kolding er bosiddende i Charlottenlund.

Referencer

Eksterne henvisninger 

 CV hos Danske Bank 
 CV hos Virk-info.dk 

Skibsredere fra Danmark
Bankdirektører fra Danmark
Advokater fra Danmark
Personer i Kraks Blå Bog
Novo Holdings A/S
Riddere af Dannebrog
Alumni fra Københavns Universitet
Marklund

Marklund er et svensk efternavn, og kan referere til:

 (Eva Elisabeth) "Liza" Marklund (* 1962), en svensk forfatterinde
 Petra Marklund (* 1984, Stockholm), en svensk sangerinde
Cesária Évora

Cesária Évora (født 27. august 1941 i Mindelo, død 17. december 2011 samme sted<ref>«Singer Cesaria Evora dies at the age of 70», BBC News, 17. desember 2011.</ref>) var en sangerinde fra Kap Verde. Hun sang i musikgenren morna. Évora blev også kendt som "barfodsdivaen", da hun havde for vane at optråde i bare fødder. Sit internationale gennembrud fik hun med sit fjerde album, der kom på gaden i 1992.

Évora vandt i 2004 en Grammy Award i kategorien bedste verdensmusik-album – for sit album fra året før, Voz D'Amor. I 2009 blev hun slået til ridder af den franske Æreslegionen.

 Diskografi 
 1987 – Cesária'
 1988 – Cesária Évora, La Diva aux pieds nus
 1990 – Distino di Belita
 1991 – Mar Azul
 1992 – 'Miss Perfumado 1994 – Sodade – Les plus belles mornas de Cesaria (Best of) 1995 – Cesária 1995 – Cesária Évora à L'Olympia 1997 – Cabo Verde 1998 – Best of Cesária Évora 1998 – Nova Sintra 1999 – Le monde de Cesária Évora 1999 – Café Atlantico 2001 – Cesária Évora: L'essentiel 2001 – São Vicente di Longe 2002 – Anthology 2002 – Anthologie: Mornas & Coladeras 2002 – The Very Best of Cesária Évora 2003 – Voz d'Amor 2004 – Les essentiels 2006 – Rogamar 2008 – Rádio Mindelo 2009 – Nha sentimento''

Referencer

Eksterne henvisninger 

Personer fra Kap Verde
Sangere
Riddere af Æreslegionen
Grammy-vindere
Christine Feldthaus

Christine Feldthaus (født 9. november 1962 på Frederiksberg) er en dansk erhvervskvinde, foredragsholder og tv-vært, der er mest kendt fra livsstilsprogrammerne Kender du typen? og for So F***ing Special, begge på DR1.

Feldthaus er opvokset i Sønderborg, og er uddannet lægesekretær. I 1985 flyttede hun til København, hvilket blev begyndelsen på en lang karriere i reklamebranchen, hvor hun er autodidakt. Først blev hun tilknyttet Bates som kontaktsekretær, men kom i 1986 til bureauet J. Walther Thompson som kontaktassistent. Allerede året efter vendte hun tilbage til Bates som projektleder og direktionsassistent, og blev i 1995 kontaktchef. I 1997 sprang hun til en stilling som kontaktdirektør på Young & Rubicam. Siden 2004 har hun været selvstændig med kommunikations- og foredragsvirksomheden Feldthaus & Mand. 

Christine Feldthaus sidder i bestyrelsen for Energifonden. I 2008 udgav hun bogen Feldthaus skruer ned – en dagbog om at spare på miljøet, og hun har arbejdet på en række andre bøger.

Privat har hun siden 1994 været bosiddende i Vanløse.

Referencer

Kilder og eksterne henvisninger
 Christine Feldthaus i Kvindernes Blå Blog 
 Christine Feldthaus' hjemmeside
 Christines egen udtalelse i DR1s program Price inviterer: Christine Feldthaus

Personer fra Frederiksberg
Erhvervsfolk fra Danmark
Tv-værter fra Danmark
Personer i Kraks Blå Bog
Erhvervskvinder
Personer fra Sønderborg
Ministersekretær

En ministersekretær er en embedsmand med en akademisk uddannelse, der arbejder som personlig assistent for en minister.

Arbejdet indebærer først og fremmest praktisk koordinering af ministerens daglige arbejde i ministeriet, blandt andet i forhold til arbejdet i Folketinget og giver således stor indsigt i politisk ledelse, om end det aldrig er ministersekretæren selv, der er i fokus. Alligevel har jobbet stor karrieremæssig tyngde. 

Af kendte personer, der tidligere har arbejdet som ministersekretærer kan nævnes Kresten Schultz Jørgensen, Claes Nilas, Finn Østrup, Pui Ling Lau og Johan Reimann. 

Stillingsbetegnelser
Embedsmænd
Peter Gorm Hansen

Peter Gorm Hansen (født 1942) er en dansk økonom, der fra 1984 til 2011 var administrerende direktør for KL.

Hansen blev cand.polit. fra Københavns Universitet i 1968 og blev samme år ansat i Købstadsforeningen, der i forbindelse med kommunalreformen to år senere blev til Kommunernes Landsforening, der senere skiftede navn til KL. Fra 1972 var Peter Gorm Hansen leder af KL's konsulenttjeneste, og fra 1978 organisationens cheføkonom. I 1980 blev han direktør, og i 1984 administrerende direktør. 

Han var medlem af Strukturkommissionen, har været bestyrelsesmedlem i Forum for Offentlig Topledelse og senest medlem af det ekspertudvalg, der skulle komme med forslag til opgaveløsningen efter en eventuel nedlæggelse af regionerne. Udvalget, der blev nedsat af VK-regeringen, nåede dog ikke at færdiggøre arbejdet før regeringsskiftet i 2011, der betød, at flertallet for at afskaffe regionerne ikke længere er til stede.

Privat bor han i Birkerød.

Økonomer fra Danmark
Alumni fra Københavns Universitet
Michael af Grækenland

Prins Michael af Grækenland og Danmark () (født 7. januar 1939 i Rom, Italien) er eneste barn af Christophoros af Grækenland og Françoise af Orléans. Han er dermed oldebarn til Christian 9. og tipoldebarn til Zar Nikolaj 1. af Rusland.

Michael blev gift i Athen den 7. februar 1965 med Marina Karella (1940-). Da hun ikke var af adelig herkomst, måtte Michael frasige sig al arveret til tronen for både sig selv og sine efterkommere. Han beholdt titlen som prins af Grækenland og Danmark, men hans børn måtte kun være prinsesser af Grækenland. Marina blev heller ikke officielt prinsesse, men omtales ofte som Marina, hustru til Prins Michael af Grækenland og Danmark.
Parret har følgende børn:
 Alexandra af Grækenland (født 15. oktober 1968) – gift 1998 med Nikolas Mirzayantz (f. 1. januar 1963) og har to børn.
 Olga af Grækenland (født 17. november 1971) – gift 2008 med Aimone af Savoyen-Aosta, hertug af Apulien (f. 12. oktober 1967) og har to børn.

Michael er forfatter til adskillige noveller og biografier om kongelige personer. Han har desuden deltaget med sin store viden i flere tv-serier, heriblandt En kongelig familie af Anna Lerche og Marcus Mandal, 2003.

Dekorationer 
Prins Michael modtog Elefantordenen den 11. september 1964, en uge før brylluppet mellem Anne-Marie af Danmark og Konstantin 2. af Grækenland.

Referencer

Litteratur 
 

Personer fra Rom
Prinser fra Grækenland
Prinser fra Danmark
Huset Glücksburg